Nils Wærstad

**Nils Henrik Wærstad** (født 1964) er en norsk programleder, tv-produsent, fotograf og humorist. Han er kjent fra flere reisedokumentarserier som han har laget sammen med Ronny Kristoffersen.

## Biografi
Wærstad startet som fotograf i NRK. Sammen med Ronny Kristoffersen har han produsert og medvirket i flere tv-serier og dokumentarfilmer for NRK. Wærstad og Kristoffersen har også etablert produksjonsselskapet Nils & Ronny. Sammen har de produsert og medvirket i fire sesonger av reisedokumentarene *[[Walkabout]]* (1999–2014) og *[[Nils & Ronnys TV-Cocktail]]* (2001). De laget også flere innslag som stuntreportere under NRKs sending av EM i fotball 2000. Wærstad laget også egne innslag fra sin rallykarriere i NRKs *Autofil*, og laget frittstående reportasjer for NRK under VM på ski i 2011.

Wærstad og Kristoffersen har også produsert en rekke enkeltstående dokumentarer fra forskjellige steder i verden, både for NRK og for ideelle organisasjoner.

Wærstad tilbrakte deler av barndommen Jerusalem, Tiberias og Calgary. Dette på grunn av at hans far var ansatt i FN.

Han er utdannet kjemiker, har vært lokalpolitisk aktiv for Høyre og var kommunestyrerepresentant i Hole kommune (2003&ndash;2006, 2011–2019). Han innehar internasjonal rally-lisens, og har kjørt flere internasjonale løp. Han har også produsert en rekke bilrelaterte featureartikler i magasinet ''Autofil''.   

I 1993 var han programsjef for den kortlivede TV-stasjonen DagTV. Her var han også programleder for et konkurranseprogram kalt *Helt Nils*.  

## TV-produksjoner

### Serieformater
* 2017 *Handlingens Menn* (Produsent og programleder)
* 2014 *[[Walkabout]] IV* (Produsent og intervjuer)
* 2009 *[[Den store klassefesten]]* (gjest og deltaker, sammen med Ronny Kristoffersen)
* 2006 *[[Walkabout]] III* (Produsent og intervjuer) (Nominert til Gullruten) 
*2004 *[[Autofil]]* (fast innslag om rally)
* 2004 *[[Walkabout]] II* (Produsent og intervjuer) (Nominert til Gullruten) 
* 2001 ''Nils & Ronnys TV-cocktail'' (Produsent og intervjuer) (Nominert til Gullruten) 
* 1999 *[[Walkabout]]* (Produsent og intervjuer) (Nominert til Gullruten) 
*1993 *Helt Nils* (programleder) (DagTV)

### Enkeltdokumentarer
* 2019 *Bloody Friday* (produsent og programleder)
*2019 *Når Katastrofen Inntreffer - Nils & Ronny på Filippinene* (produsent og programleder)
*2008 *En reise i Blåkorslandet* (dokumentarfilm Norge; Regissør/fotograf/produsent)
* 2008 *Nils & Ronny på vannvogna* (dokumentarfilm Norge/Danmark)
* 2007 *Under en hardere himmel* (dokumentarfilm-Ukraina)
* 2007 *Skyggetilværelse på solens øy* (dokumentarfilm-Jamaica)
*2007 *En HIV-epidemi ute av kontroll –  Hva gjør det med et samfunn?* (Produksjon: Nils & Ronny AS)
*2007 *Blant gatebarn i Ukraina* (Produksjon: Nils & Ronny AS)
* 2006 *Leger uten grenser* (dokumentarfilm-Somalia)
* 2006 *Møte med en massemorder* (dokumentarfilm-Etiopia) (ble i 2007 valgt ut til å representere NRK på den internasjonale tv-festivalen INPUT i Lugano)
* 2005 *Don't Fuck with the Lewises* (dokumentarfilm-USA Louisiana; Produsent og intervjuer) (Filmen deltok i hovedkonkurransen under filmfestivalen i Amsterdam IDFA, og Hot Docs i Toronto)
* 2000 *Rusmillionæren* (produsent) (TV 2) (Nominert til Gullruten) 
*1998 *Amanda* (Presentasjonsfilm) (produsent) (Nominert til Gullruten) 
## Referanser


## Eksterne lenker
*Hjemmeside – Nils & Ronny
* Hjemmeside (Til Rally-Nils) (arkivert, 2007)